b'\n_START_ARTICLE_\nL\xc3\xbcbecker Nachrichten\n_START_SECTION_\nApari\xc8\x9bie \xc8\x99i proprietari\n_START_PARAGRAPH_\nLN apare zilnic, cu excep\xc8\x9bia zilelor de luni \xc8\x99i a zilelor urm\xc4\x83toare s\xc4\x83rb\xc4\x83torilor. El a fost \xc3\xaenfiin\xc8\x9bat \xc3\xaen 1946 ca succesor al ziarului L\xc3\xbcbecker General-Anzeiger fondat \xc3\xaen 1832 (Gazeta general\xc4\x83 a ora\xc8\x99ului L\xc3\xbcbeck), titlu care este \xc3\xaenc\xc4\x83 folosit pentru suplimentul local din L\xc3\xbcbeck._NEWLINE_Ziarul este publicat de societatea L\xc3\xbcbecker Nachrichten GmbH, cu sediul \xc3\xaen districtul Buntekuh al ora\xc8\x99ului L\xc3\xbcbeck, care este de\xc8\x9binut \xc3\xaen propor\xc8\x9bie de 49% de concernul editorial Axel Springer AG. Redactor-\xc8\x99ef este Manfred von Thien.\n_START_SECTION_\nControverse\n_START_PARAGRAPH_\nLa \xc3\xaenceputul anului 1959 Otto Frank a \xc3\xaenaintat o pl\xc3\xa2ngere penal\xc4\x83 pentru calomnie \xc3\xaempotriva lui Lothar Stielau (n. 1908), profesor de limba englez\xc4\x83 la Oberschule zum Dom din L\xc3\xbcbeck, fost membru al NSDAP \xc8\x99i SA, fost conduc\xc4\x83tor local al Hitlerjugend \xc8\x99i pre\xc8\x99edinte (din 1957) al organiza\xc8\x9biei locale a Deutsche Reichspartei, care publicase la 10 octombrie 1958 un articol \xc3\xaen revista \xc8\x99colar\xc4\x83 Zeitschrift der Vereinigung ehemaliger Sch\xc3\xbcler und der Freunde der Oberschule zum Dom e.V. L\xc3\xbcbeck \xc3\xaen care considera jurnalul publicat ca fiind \xe2\x80\x9eun fals\xe2\x80\x9d, deoarece nu ar fi jurnalul intim pe care l-ar fi \xc8\x9binut de Anne Frank. Pl\xc3\xa2ngerea a fost extins\xc4\x83 \xc8\x99i asupra fermierului Heinrich Buddeberg (n. 1893), pre\xc8\x99edintele organiza\xc8\x9biei Deutsche Reichspartei din landul Schleswig-Holstein, care scrisese o scrisoare \xc3\xaen sprijinul lui Stielau, ce fusese publicat\xc4\x83 pe 6 ianuarie 1959 \xc3\xaen ziarul L\xc3\xbcbecker Nachrichten; el sus\xc8\x9binea \xc3\xaen aceast\xc4\x83 scrisoare c\xc4\x83 autorul jurnalului ar fi scriitorul evreu Meyer Levin.'